У С Л О В И Я,
ПРИ КОИТО НАЦИОНАЛНИЯТ ОСИГУРИТЕЛЕН ИНСТИТУТ ЩЕ ФИНАНСИРА ДЕЙНОСТТА ПО ПРОФИЛАКТИКА И РЕХАБИЛИТАЦИЯ
ПРЕЗ 2021 Г.



В Закона за бюджета на държавното обществено осигуряване за 2021 г. са предвидени средства за парични помощи за профилактика и рехабилитация, които ще се разходват при условията и по реда на Наредба № 1 от 13 февруари 2007 г. за ползване и изплащане на паричните помощи за профилактика и рехабилитация.

Националният осигурителен институт през 2021 г. ще финансира дейността по профилактика и рехабилитация при следните условия:
1. Парична помощ за всяко лице, включваща:
1.1. Изцяло средствата за не повече от общо 4 (четири) основни диагностични и терапевтични процедури дневно, остойностени по видове, съгласно Ценоразпис на диагностичните и терапевтични процедури на Националния осигурителен институт.
1.2. Средствата за стойността на нощувките - крайна цена в размер на 20,70 (двадесет лева и седемдесет стотинки) лева, за една нощувка.
1.3. Частична парична помощ за хранене - крайна цена в размер на 7,00 (седем) лева, за един храноден.

2. Продължителност на престоя в изпълнителя на дейността по профилактика и рехабилитация - 10 дни, еднократно в една календарна година.


